Nadežda Kossintseva

Nadežda Anatoljevna Kossintseva (vene keeles Надежда Анатольевна Косинцева; sündinud 14. jaanuaril 1985 Arhangelskis) on vene maletaja, rahvusvaheline suurmeister (2011).

Kossintseva on malesuurmeister Tatjana Kossintseva õde. 

2008. aastal tuli ta Venemaa naiste malemeistriks. Ta võitis Euroopa naiste meistrivõistlustel hõbemedali (2005) ja pronksmedali (2007).

Kossintseva on mänginud naiste maailmameistrivõistlustel: 2008. aastal pääses ta kaheksandikfinaali ja 2012. aastal veerandfinaali. Naiste maleolümpial 2010. ja 2012. aastal võitis ta Venemaa naiskonna koosseisus kuldmedali.

Ta sai FIDE-lt 2001. aastal naiste rahvusvahelise meistri, 2002. aastal naiste suurmeistri, 2004. aastal rahvusvahelise meistri ja 2011. aastal rahvusvahelise suurmeistri nimetuse. 
pisi|left|100px|FIDE Caissa auhind
Tunnustus
2010 – FIDE Caissa auhind
2011 – Venemaa teeneline meistersportlane

Välislingid

Nadežda Kossintseva FIDE andmebaasis

Kategooria:Venemaa naismaletajad
Kategooria:Sündinud 1985